== Tilslutning til nazismen ==
Allerede 1. juni 1934 meldte hun sig ind i [[Danmarks Nationalsocialistiske Arbejderparti]]. Det tog man i samtiden ikke tungt på. ''[[B.T.]]'' skrev ved Olga Eggers' 60-års fødselsdag: "''Da hun var Socialdemokrat, var hun rødere end Borgbjergs Skæg i Glanstiden - og nu da hun er gaaet over til Nazismen, saa er de herrer [[Hitler]], [[Göring]] og [[Joseph Goebbels|Goebbels]] smaa forsagte [[Demokrati|Demokrater]] i Sammenligning med hende. [[Heil]] Olga!...Rask Pige paa 60 - og hun skal have en Lykønskning.''" I Eggers-familien var der flere nazister både på dansk og tysk side, og på sine jævnlige familiebesøg i Tyskland lod Olga Eggers sig efterhånden begejstre og overbevise om nazismens rigtighed. Hele sit liv holdt hun kontakt med sin fætter Hjalmar Schacht, der havde været med til at få Tyskland på fode igen. I april 1935 skrev hun i ''Hus og Frue'' artiklen "Det glade [[Berlin]]" om Görings [[bryllup]]: "''Men hvor smukt det end saa ud - den lysklædte [[Brud (kvinde)|Brud]] i den af Roser fuldstændig dækkede Bil - saa er der dog ingen Tvivl om, at Synet af "Føreren" for enhver Tysker dog er et Syn, ved Siden af hvilket enhver rosensmykket Bil og Brud maa blegne.''" Der kom heller ingen reaktioner eller afstandtagen til de udtalelser.<ref>http://sfah.dk/upload_dir/pics/Tidsskrift/Aargang-1995-1999/1999-3/AH99-3-I_Vyff.pdf {{Webarchive|url=https://web.archive.org/web/20160325031946/http://sfah.dk/upload_dir/pics/Tidsskrift/Aargang-1995-1999/1999-3/AH99-3-I_Vyff.pdf |date=25. marts 2016 }} (s. 24)</ref>
Historie